section_heading: Radnja
paragraph_text: Arka, svemirska letjelica Cybertrona, 1961. godine prenosila je izum koji je trebao prekinuti rat između Autorobota i Decepticona, ali se srušila na tamnijoj strani Mjeseca. Pad letjelice identificirala je NASA i po naredbi tadašnjeg predsjednika Kennedya, 1969. godine, poslala astronaute da istraže Mjesec. U sadašnjosti, Autoroboti pomažu Američkoj vojsci u sprječavanju sukoba diljem svijeta. Tijekom misije u Černobilu, Optimus Prime pronalazi ćeliju goriva i otkriva da je Arka uspjela poletjeti s Cybertrona. Nedugo zatim Autorobote napada Shockwave, ali uspijeva pobjeći. Američka vlada otkriva strogo povjerljivu tajnu o padu letjelice te Optimus i ostali Autoroboti kreću u pronalazak Arke. Pronalaze ostatke letjelice i Sentinela Primea, Optimusovog prethodnika i vođe Autorobota. Međutim, pronalaze i Sentinelov izum, tzv. stupove, koji stvaraju most za prijenos materije. Kako bi ga oživio, Optimus koristi oštricu vodstva.